[{"text_idx": "#000003", "text": "Tartu tantsuklubi kutsub talendid Tartusse"}, {"text_idx": "#000005", "text": "19. detsembril 2012 kell 20.00-24.00 toimub Tiigi seltsimajas (Tiigi 11, Tartu) ka\u0308esoleva aasta viimane Tartu tantsuklubi, kus saavad kokku rahvamuusikud, kes tulevad pu\u0308hadeks Eestisse ning o\u0303petajad ja o\u0303ppurid, kes so\u0303idavad pu\u0308hadeks oma kodudesse."}, {"text_idx": "#000006", "text": "Seekord on lava Mooste Rahvamuusikakooli o\u0303petajate ja Vo\u0303rumaal toimuva rahvapillilaagri o\u0303petajate ning o\u0303pilaste pa\u0308ralt, kelle seas on mitmeid su\u0308dikaid o\u0303petajaid ja andekaid o\u0303pilasi. Ma\u0308ngitakse 19. sajandi teise poole ja 20. sajandi alguse ku\u0308lapidude tantsumuusikat Eestist ja vo\u0303o\u0303rsilt."}, {"text_idx": "#000010", "text": "Ko\u0303ik rahvamuusikahuvilised on teretulnud tantsuklubisse koos sugulaste vo\u0303i so\u0303pradega, kuna u\u0308heskoos on ma\u0308rgatavalt lo\u0303busam tantsides aega veeta. Palume enda heaolu tagamiseks kaasa vo\u0303tta ku\u0308lakosti teelauale ja vahetusjalano\u0303ud."}, {"text_idx": "#000011", "text": "Osalemine on tasuta pillima\u0308ngijatele, lastele ja rahvaro\u0303ivastes ku\u0308lastajatele."}, {"text_idx": "#000012", "text": "Tartu tantsuklubi toimumisajad 2013. aastal: 2. jaanuaril, 16. jaanuaril, 30. jaanuaril, 13. veebruaril, 27. veebruaril, 13. ma\u0308rtsil, 27.ma\u0308rtsil, 10. aprillil, 24. aprillil, 8. mail, 22. mail, 11. septembril, 25. septembril,9. oktoobril, 23. oktoobril, 6. novembril, 20. novembril, 4. detsembril ja 18. detsembril kell 20.00-24.00 Tiigi Seltsimajas (Tiigi 11, Tartu)."}, {"text_idx": "#000013", "text": "Alates 11. veebruarist on 19. saj Tartu linnakodaniku muuseumis avatud na\u0308itus uisutamisest vanas Tartus."}, {"text_idx": "#000014", "text": "Na\u0308itus heidab pilgu uisutamisele 19. sajandi ja 20. sajandi alguse Tartus. See talvine ajaviide oli vanas Tartus va\u0308ga armastatud nii laste kui ta\u0308iskasvanute hulgas. Uisutati peamiselt Emajo\u0303el ja botaanikaaia tiigil. Liuva\u0308ljal ma\u0308ngis o\u0303htuti muusika, po\u0303lesid laternad, tehti ilutulestikku. Tol ajal nimetati uisutamist lumekingadega jooksmiseks, uisujooksmiseks vo\u0303i tritsutamiseks."}, {"text_idx": "#000015", "text": "Na\u0308itusel esitatud kolm lugu uisutamisest maalivad so\u0303nadega pilte, mida fotodena sa\u0308ilinud ei ole. Meeleolukad on G. J. Schultz-Bertrami kirjeldused, Tartu u\u0308likooli keemia professor Friedemann Goebeli poolt Jenasse abikaasale saadetud kirjad ja K. A. Hindrey ma\u0308lestused Treffneri kooli uisuteest. Va\u0308ljapanekut ta\u0308iendavad artiklid kaasaegsest ajakirjandusest, fotod, postkaardid ning valik uiske."}, {"text_idx": "#000018", "text": "19. sajandi Tartu linnakodaniku muuseum asub Jaani kiriku la\u0308hedal Tartu vanalinna u\u0308hes omana\u0308olisemas, 18. sajandi esimesel poolel hoonestatud piirkonnas."}, {"text_idx": "#000019", "text": "Tartumaa noored ma\u0308ngisid la\u0308bi karja\u0308a\u0308rivalikuid"}, {"text_idx": "#000021", "text": "Tartu Kutsehariduskeskus koosto\u0308o\u0308s mittetulundusu\u0308hinguga Partnership for Active Learning viis 2011. aasta lo\u0303pus ellu projekti \u201eTo\u0308o\u0308le kandideerimine kui takistuste rada? Protsessdraama to\u0308o\u0308toad Tartumaa gu\u0308mnaasiumilo\u0303petajatele\u201d. To\u0308o\u0308tubades osalemine pani noored proovile: kuidas nad ka\u0308ituksid mo\u0303justamisolukorras ja moraalse dilemma korral? U\u0308he vo\u0303imaliku olukorrana ma\u0308ngiti la\u0308bi to\u0308o\u0308intervjuu, kus ettevo\u0303tte juht pakub vo\u0303imalust mitte-ametlikult to\u0308o\u0308tada."}, {"text_idx": "#000023", "text": "Selgus ka, et enamikul noortest on soov juba gu\u0308mnaasiumi ko\u0303rvalt to\u0308o\u0308tada, et olla iseseisev ja raha teenida. Mo\u0303ned projektis osalenud noortest on endale juba to\u0308o\u0308 leidnud. Vo\u0303imalike ametitena mainiti eelko\u0303ige klienditeenindust, aga ka nooremate o\u0303petamist, talus to\u0308o\u0308tamist ja ehitamist. Loe edasi: Tartumaa noored ma\u0308ngisid la\u0308bi karja\u0308a\u0308rivalikuid"}, {"text_idx": "#000024", "text": "Noored leiutajad ta\u0308iendavad teadmisi talvekoolis"}, {"text_idx": "#000025", "text": "4.-6. jaanuaril toimub Tartus noorte leiutajate talvekool, kus noortele tutvustatakse leiutamise protsessi ideest kuni toote valmimiseni. Talvekooli programm on va\u0308lja to\u0308o\u0308tatud SA Archimedese ja Eesti Disainikeskuse koosto\u0308o\u0308s."}, {"text_idx": "#000027", "text": "Talvekooli la\u0308bivaks teemaks on sel korral kosmos. Ra\u0308nnaku kosmosesse teeb koos noorte leiutajatega Teadusaasta saadik Mart Noorma. O\u0303ppesessioonides to\u0308o\u0308tatakse leiutise kallal, mis oleks abiks igapa\u0308evases elus kosmosejaamas ning harjutatakse ka\u0308tt pannkoogi ku\u0308psetamises kaaluta olekus. Lisaks tutvutakse talvekooli ka\u0308igus AHHAA teaduskeskuse planetaariumis ta\u0308histaevaga ja aetakse juttu ta\u0308hetargaga."}, {"text_idx": "#000029", "text": "4.-7. jaanuaril toimuva Noorte Improfestivali 2012 raames on noortel ja noortega to\u0308o\u0308tavatel inimestel vo\u0303imalik osaleda improvisatsioonilise teatri o\u0303pitubades. Action-teatri o\u0303pituba juhendab eesti lavastaja, na\u0308itleja, na\u0308itekirjanik ning ainus litsentseeritud action-teatri o\u0303petaja Eestis \u2013 Andres Noormets. Improteatri o\u0303pituba juhendavad Eesti Improteatri na\u0308itlejad Kati Ong ja Maarius Pa\u0308rn."}, {"text_idx": "#000031", "text": "Lisaks o\u0303pitubadele toimub festivali raames Lille majas muudki improvisatsioonilist:\n5. jaanuaril kell 18.00 improvisatsiooniline kokkamiso\u0303htu saksa vabatahtliku Kirstine Neuhausiga\n6. jaanuaril kell 18.00 kohtumiso\u0303htu Andres Noormetsaga: lavastajaga vestleb na\u0308itleja Erni Kask\n7. jaanuaril kell 12.00 action-teatri o\u0303pitoa avatud esitlus\n7. jaanuaril kell 16.00 improteatri o\u0303pitoa avatud esitlus"}, {"text_idx": "#000032", "text": "Osalemine o\u0303pitubades on tasuline. Kohtumiso\u0303htu, kokkamine ja o\u0303pitubade esitlused on tasuta. Improvisatsioonilisele kokkamiso\u0303htule palutakse eelregistreeruda: Mare-Liis Klimberg, tel 7361 690 vo\u0303i 5303 7733, e-kirjaga mare-liis.klimberg@raad.tartu.ee"}, {"text_idx": "#000033", "text": "Sel na\u0308dalal algab Tartus talviste vemmalva\u0308rsside loomine ehk talvelullade pusimine, mis lo\u0303peb luuletuste lugemisega pu\u0308hapa\u0308eval kuuse alla tulnud jo\u0303uluvanale."}, {"text_idx": "#000034", "text": "Jo\u0303ululinn Tartu kodulehel saab igau\u0308ks kirjutada u\u0308he rea jo\u0303ululuuletusest, mida iga ja\u0308rgnev luulesepp saab omakorda ta\u0308iendada. Va\u0308rsirea lisajale on na\u0308ha ainult eelmise rea viimane so\u0303na. Esimesed read kirjutab ette luuletaja Contra. Na\u0308dalalo\u0303puks tuleb nii kokku u\u0308ks pikk luuletus, mille Contra kannab ette pu\u0308hapa\u0308eval, 18. detsembril kell 15 raekoja platsil kuuse juures."}, {"text_idx": "#000035", "text": "\u201eIgal aastal loetakse jo\u0303uluvanale traditsioonilisi luuletusi, aga seekord vo\u0303iks ette lugeda midagi huvitavat ja omapa\u0308rast. Seeto\u0303ttu teeme ka talvelullade pusimise to\u0308o\u0308toa, mis aitab jo\u0303uludeks valmistuda. Appi kutsusime luuletaja Contra,\u201c ra\u0308a\u0308kis Jo\u0303ululinn Tartu 2011 projektijuht Aile Parmsoo."}, {"text_idx": "#000036", "text": "Talvelullade pusimise to\u0308o\u0308tuppa oodatakse huvilisi pu\u0308hapa\u0308eval, 18. detsembril kell 12 Antoniuse gildi loovuskojas, Lutsu 3, kus igau\u0308ks saab oma va\u0308rsid ise valmistada. Kui aga kellelgi on raske alustada, siis on Contra ette valmistanud ka mo\u0303ned algusread. Va\u0308rskelt loodud talvelullasid saab ette lugeda samal pa\u0308eval kell 15 kuuse alla saabuvale jo\u0303uluvanale. Loe edasi: Tartus hakatakse talvelullasid pusima"}, {"text_idx": "#000038", "text": "\u201eKellawa\u0308rgi\u201c disainiturult saab osta ehteid, loodustooteid, lauama\u0308nge, disainivalgusteid, jo\u0303uluehteid, moeloomingut, keraamikat, ma\u0308nguasju, jo\u0303ulukaarte ja palju muud kaupa noortelt disaineritelt. Lisaks saab oma loomingulisuse proovile panna o\u0303pitubades, valmistades seal ise toredaid jo\u0303ulukingitusi, na\u0308iteks jo\u0303ulukaunistusi, ku\u0308u\u0308nlaid, looduslikke vannitooteid, ehteid, maiustusi ja palju muud. \u201eKellawa\u0308rgi\u201c projektijuhi, LOOV galerii galeristi Helen Puistaja so\u0303nul on disainiturule oodatud ko\u0303ik, kes otsivad mo\u0303nd erilist kingitust vo\u0303i soovivad nii endale kui ka so\u0303pradele u\u0308hte mo\u0303nusat loomingulist elamust."}, {"text_idx": "#000039", "text": "Vo\u0303rreldes eelmise aastaga on \u201eKellawa\u0308rk\u201c laienenud kahte majja. \u201eKalevi 15 majas on avatud Disainimaja kauplus, ta\u0308nu millele on sel aastal kaupade valik palju suurem ja huvitavam. Peamiselt aga vallutavad meie Sinise maja o\u0303pitoad \u2013 saab osaleda u\u0308heksas erinevas to\u0308o\u0308toas, lisaks on neid veel ka Villamajas,\u201c kirjeldas Helen Puistaja."}, {"text_idx": "#000040", "text": "\u201eKellawa\u0308rgi\u201c ajal on avatud ka loomemajanduskeskuse ettevo\u0303tete kontorite uksed. \u201eDisainiturg on ka meie enda rahvale u\u0308ks tore vo\u0303imalus avada uksed ja na\u0308idata linnarahvale, millega me siis siin u\u0308ldse tegeleme,\u201c so\u0303nas Puistaja."}, {"text_idx": "#000043", "text": "Ta\u0308hetorn kutsub vaatlusele ja loengut kuulama"}, {"text_idx": "#000044", "text": "Tartu ta\u0308hetornis saab novembri lo\u0303pus osa vo\u0303tta traditsioonilistest vaatluso\u0303htutest ja astronoomialoengutest."}, {"text_idx": "#000045", "text": "29. novembril algusega 18.15 peab Tartu Observatoorimi erakorraline teadur Taavi Tuvikene Tartu ta\u0308hetornis loengu teemal \u201eTa\u0308histaeva vaatlused galileoskoobiga\u201c. \u201eRahvusvahelise astronoomia aasta raames to\u0308o\u0308tati va\u0308lja va\u0308ike, odav ja o\u0303petlik la\u0308a\u0308tsteleskoob \u2013 galileoskoop. Ra\u0308a\u0308gime sellest, missuguseid objekte galileoskoobiga vaadelda on vo\u0303imalik ning missugused lisavahendid vaatlemist ho\u0303lbustavad,\u201c tutvustas Tuvikene loengu sisu."}, {"text_idx": "#000046", "text": "30. novembril kell 17.20 on ta\u0308hetornis vo\u0303imalus vaadelda la\u0308hemalt Kuud ja Jupiteri. Selleks on aga kindlasti vaja selget ilma. Pilves ilma korral vaatluso\u0303htut ei toimu."}, {"text_idx": "#000049", "text": "Advendiajal muutub Tartu raekoda taas suureks advendikalendriks, mille akende avanedes saab igal jo\u0303ulukuu o\u0303htul kuulata muinasjuttu. Raekoja platsile pandud suurelt ekraanilt na\u0308eb meenutusi Tartus aasta jooksul toimunud su\u0308ndmustest. Antoniuse Talveo\u0303ues avatakse uisuva\u0308li."}, {"text_idx": "#000050", "text": "\u201eEelmisel aastal osutus raekoja advendikalender oma muinasjutuo\u0303htutega nii populaarseks, et otsustasime sellega ka ta\u0308navu ja\u0308tkata. Lisaks pannakse raekoja platsile u\u0308les piparkoogimaja ja karussell ning suur ekraan, millelt hakatakse igal o\u0303htul na\u0308itama filmimeenutusi mo\u0308o\u0308dunud aastal Tartus toimunud su\u0308ndmustest,\u201c ra\u0308a\u0308kis Jo\u0303ululinn Tartu 2011 projektijuht Aile Parmsoo."}, {"text_idx": "#000052", "text": "Lisaks pu\u0308hapa\u0308evastele advendiku\u0308u\u0308nalde su\u0308u\u0308tamistele, to\u0308o\u0308tubadele, jo\u0303ululaadale, talvisele tantsupeole, puuteotriatlonile ja teistele Tartus traditsiooniks saanud jo\u0303uluu\u0308ritustele pakub Jo\u0303ululinn Tartu ta\u0308navu mitmeid uusi ja po\u0303nevaid u\u0308ritusi. Sel pu\u0308hapa\u0308eval avatakse pa\u0308rast advendiku\u0308u\u0308nla su\u0308u\u0308tamist pidulikult Antoniuse Talveo\u0303ues uisuva\u0308li, mis on lahti iga pa\u0308ev ja iga ilmaga. Talvisel po\u0308o\u0308ripa\u0308eval, aasta pikimal o\u0308o\u0308l, na\u0308eb raekoja platsil tuleetendust \u201eValguse poole\u201c. Loe edasi: Tartu raekojast saab taas advendikalender"}, {"text_idx": "#000053", "text": "Tartlased on kodulinna elukeskkonnaga rahul"}, {"text_idx": "#000064", "text": "Vahetult enne lasteso\u0303ite toimub maratoni vo\u0303istluskeskuses ka Hawaii Expressi rulluisukool. Uisutamisalaseid na\u0308puna\u0308iteid jagab treener To\u0303nis Tali. Koolitus on tasuta, registreerimiseks tuleb saata e-meil koos osaleja nime ja vanusega aadressile tartumaraton@tartumaraton.ee. Mo\u0308o\u0308dunud na\u0308dalavahetusel ka\u0308is maratonieelses rulluisukoolis Tartus ja Tallinnas ligi poolsada last. Uisukoole la\u0308bi viinud Tali so\u0303nul oli suur ro\u0303o\u0303m taaskord na\u0308ha va\u0308ikeseid entusiastlikke spordiso\u0303pru rullidel veeremas. \u201cAktiivset huvi rulluisutamise vastu ei na\u0308idanud u\u0308les vaid lapsed \u2013 ka mitmed kaasas olnud vanemad osalesid koolitunnis va\u0308gagi pu\u0308hendunult,\u201c ro\u0303hutas Tali. Loe edasi: Algas registreerimine Rulluisumaratoni lasteso\u0303itudele"}, {"text_idx": "#000065", "text": "Kuues tARTuFF avatakse skandaalse filmiga"}, {"text_idx": "#000069", "text": "Festivali Raekoja platsi po\u0303hiprogrammis na\u0308eb publik teiste hulgas ka tunnustatud hiina filmirez\u030cisso\u0308o\u0308ri Zhang Yimou ta\u0308napa\u0308evastatud Romeo ja Julia lugu \u201eViirpuu all\u201d, Kanada imelapseks pa\u0308rjatud Xavier Dolani stiilset retrofilmi \u201eKujuteldav armastus\u201d ja legendaarse saksa lavastaja Werner Herzogi poeetilist dokumentaalfilmi Antarktikast \u201eOotamatud kohtumised maailma lo\u0303pus\u201d."}, {"text_idx": "#000073", "text": "Peale selle toimub Palliralli u\u0308rituse raames heategevusoksjon, mille ka\u0308igus loositakse va\u0308lja veel auhindu ning meeleolu to\u0303stab noorteba\u0308nd."}, {"text_idx": "#000078", "text": "To\u0308o\u0308tubades saab valmistada postkaarte, kirjutada skriptooriumis kalligraafilise kirjaga kaardile, ma\u0308rgistada kaart Hansapa\u0308evade templiga, pitseerida u\u0308mbrik vahaga ja saata kiri tulevikku. Kiri tulevikku la\u0308heb teele aasta pa\u0308rast, selle vo\u0303ib saata iseendale, so\u0303brale vo\u0303i jo\u0303uluvanale."}, {"text_idx": "#000080", "text": "Tartus asuv Anne noortekeskus kutsub juuli viimasel na\u0308dalal linna ja\u0308a\u0308nud 10-14 aastaseid noori linnalaagrisse. Eesma\u0308rgiks on harjutada meeskonnato\u0308o\u0308d ja o\u0303ppida tundma erinevaid meelelahutusvo\u0303imalusi Tartu linnas."}, {"text_idx": "#000081", "text": "Laagrilised ku\u0308lastavad paberimuuseumi ja Tartu linna suvist noortekeskust Supilinna rannas. Lisaks osaletakse filmikoolitusel, ka\u0308iakse kinos, ku\u0308lastatakse batuudikeskust ja harjutatakse meeskonnato\u0308o\u0308d megazone\u2019s, o\u0303pitakse z\u030congleerima ja z\u030congleerimise palle meisterdama ja palju muud po\u0303nevat."}]